Den Vest-Sjællandske Avis, 1823-11-18
Fyrsten af Metternich er den 1 November kommen tilbage til Wien; den følgende Dag beærede den Østerrigske Keiser ham med et Besøg. Ogsaa har Hs. Majestæt skiænket den Russiske Geheimeraad von Tatischef St. Stephans Ordenen. - Den Russiske Keiser har forladt Egnen ved Tulzyn den 17 Octbr., efterat han har bivaanet Manturerne ved det 6te og 7de Corps af den anden Armee. De ved det Russiske Hof i St. Petersborg actrediterede udenlandske Gesandte erholdt i Slutningen af Octbr. den Communication, at den Østerrigske og Russiske Keisers Sammenkomst i Czernovitz haver fundet Sted d. 3 October og varet i 5 Dage. Man slutter sig deraf til, at den almindelige Fred vil blive vedligeholdt, ogsaa tvivler man ikke mere paa, at Misforstaaelserne med Porten ville blive snart bilagte; da denne synes nyeligen at have antaget alle Ruslands Fordringer. – Fra Tyrkiet og Grækenland har man ingen directe Efterretninger, og det er hverken bleven bekræftet, at den græske Flaade har seiret eller at den er bleven slaget. Derimod berettes fra Smyrna under 3 October: at Capudan har den 20 Septbr. forladt Farvandene ved Milylene, og styret Coursen imod Carysto paa Øen Negropont. Han vil i denne Vinter ikke vende tilbage til Constantinopel. Alle de Fæstninger, som Tyrkerne endnu have i Besiddelse i Grækenland har han rigelig forsynet med Levnetsmidler. Ogsaa meldes fra samme Sted, at Nøden har paa nye nærmet Hydrioterne og Jpsarioterne til hinanden, som have været indvortes uenige. 40 Krigskibe ere udløbne fra begge disse Øer og fra Spezia med 6 Brandere; den bekiendte Canara som commanderer dem, vil angribe den Tyrkiske Flaade. – Det er disse indbyrdes Uenigheder, denne Jalousie imellem de forskiellige Hærførere, som er Aarsagen til at Grækerne ikke kunne giøre nogen væsentlige Fremskridt eller endog maae gaae tilsidst reent tilgrunde, dersom ikke Tingene snart tage en anden Vending og det bedre findede Partie faaer Overhaand. Det var derfor at ønske, at det Rygte maae være sandt at Kolokothron er bleven fængslet med sine Tilhængere. Man skriver i Bladet Diario di Roma at der fortælles fra Patras: at Maurocordato er bleven dræbt af Jndvaanerne paa Øen Hydra, fordi han gjorde det Forslag, at den Græske Regiering skulde begive sig under Englands Beskyttelse; men saavel det Sted som denne Efterretning meldes fra, som den Journal hvori den meldes giør den høist mistænkelig. – Man har i Frankfurt en Skrivelse fra en Tydsk Philhelener af den sidste Expedition, som er bleven tilbage paa Morea og fægter der tilligemed Grækerne. Han melder at den Græske Regiering har besluttet sig til at oprette et Corps af 6000 Md. hvoriblandt 2000 Md. Cavallerie, paa Europæisk Fod. Han tilstaaer, at der har hersket megen Uenighed imellem Anførerne for Jnsurgenterne, og betragtendenne som den fornemste Aarsag til at Jnsurrectionen har endnu ikke frembragt de Resultater, som man ellers sikkert kunde forvente ved det Tyrkiske Riges store Svaghed. Af den samme Kildeugleder han de Besværinger, som saa mange Udlændinger ikke uden Grund føre over den Behandling, som de maae prøve i Grækenland. Denne Uenighed maae især til skrives nogle Anføreres egennyttige Hensigter, som paa nogle hæderfuldt Undtagelser nær, søge at drage den største muelige Fordeel af Tidsomstændighederne. Dog tilstaaer han at Central Regieringen har i den sidste Tid truffet flere kraftfulde Forholdsregler, hvoraf man kan vente gode Følger, og han haaber at kunne leve fornøiet der i Fremtiden. (Det er Skade at det er ikke anført af hvilken Datum dette Brev er). Spectateur oriental, som bestandig skriver saa ugunstig imod Grækerne, har dog ingen Efterretning at anføre til Tyrkernes Fordeel. Derimod taler den meget om den nye Pascha Aboulabouts Grusomhed. Han er ankommen til Larizza, og hvor han kommer frem lægger han de Christne under Torturen. Anførte Blad haaber, at der skal blive tilveiebragt en Udsoning imellem Tyrkerne og Grækerne.